Stilte is goed vir jou brein - www.bybelkennis.co.za
by Coen Slabber · Published 15/06/2016 · Updated 15/06/2016
Om 'n plekkie van stilte te kry, is nie maklik in 'n wêreld vol lawaai en afleidings nie. Die wetenskap bewys dat stilte jou minder gespanne, meer gefokus en meer kreatief kan maak. Die Wêreld Gesondheidsorganisasie het in 2011 lawaai as 'n "modern plague" beskryf. Hulle gevolgtrekking was dat omgewingsgeraas nadelige gevolge vir die gesondheid van die bevolking het.
Ons vul gedurig ons ore met musiek, TV, podcasts, ens. Hoeveel oomblike spandeer jy elke dag in totale stilte? Waarskynlik baie min. Soos ons omgewing harder word, soek meer mense stilte. Wetenskaplik is daar vier maniere waarop stilte goed is vir die brein.
Stilte verlig spanning
Florence Nightingale, die Britse verpleegster van die 19de eeu, het gesê: "Unnecessary noise is the most cruel absence of care that can be inflicted on sick or well." Geraasbesoedeling mag lei tot 'n verhoogde bloeddruk en hartaanvalle. Natuurlik kan dit die gehoor belemmer. Stilte het die teenoorgestelde effek – dit verlig spanning in die brein en liggaam.
Stilte vernuwe ons hulpbronne in die brein
Ons kry sensoriese insette van alle kante. As ons dan uit hierdie onderbrekings wegkom, kan die sentra in die brein verantwoordelik vir aandag hulleself weer herlaai. Die aanhoudende eise vir aandag plaas baie spanning op die prefrontale korteks van die brein. Hierdie gebeid is betrokke by besluitneming, probleemoplossing en hoë-orde denke. As hierdie hulpbronne uitgeput word, kan ons nie meer aandag gee nie – ons sukkel om te fokus, om met nuwe idees na vore te kom en om probleme op te los. Stilte lei tot herstel van hierdie gebied.
In stilte kan ons in die brein se verstekmodus (default mode) tap
Hierdie modus word geaktiveer as ons mediteer, dagdroom, fantaseer oor die toekoms of net toelaat dat ons brein dwaal. Ons tap nou in ons innerlike gedagtes, emosies en idees. Om in hierdie modus te tap, help ons om sin uit ons ondervindings te maak, met ander deernis te bewys en meer kreatief te wees. Maar dan moet ons van die afleidings wegbreek. Herman Melville skryf: "All profound things and emotions of things are preceded and attended by silence."
Tydens stilte kan breinselle regenereer
Navorsing in varke toon dat twee uur stilte per dag lei tot die ontwikkeling van nuwe selle in die hippocampus – die deel van die brein geassosieer met leer, geheue en emosies. Alhoewel die studies nog net voorlopig is, mag stilte dalk voordelig wees vir toestande soos depressive en Alzheimer wat gepaard gaan met vermiderde regenerasie van selle in die hippocampus.
Die twee moeilikste dinge vir die modern mens is stilte en om te wag. Raak gereeld stil – dit is goed vir jou gesondheid.